কক্সবাজার সদর মডেল থানার ওসি মো. ফরিদ উদ্দিন খন্দকার জানান, পারিবারিক কলহের জের ওই দিন রাতে স্বামী মোহাম্মদ শফি স্ত্রী রোজিনাকে গুলি করে পালিয়ে যায়। এসময় স্থানীয়রা গুলিবিদ্ধ রোজিনাকে আহত অবস্থায় কক্সবাজার হাসপাতালে ভর্তি করেন। সেখানে চিকিৎসাধীন অবস্থায় আজ রবিবার দুপুরে মারা যান তিনি। পুলিশ ঘটনাস্থল পরিদর্শন করেছেন এবং ময়নাতদন্তের জন্য মৃতদেহটি মর্গে প্রেরণ করেছেন। আসামিকে ধরতে পুলিশ তৎপর রয়েছে বলেও জানান পুলিশের এই কর্মকর্তা।